GRB

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinsko vijeće**

**KLASA: 024-02/23-01/15**

**URBROJ: 2186-3-02-23-1**

**Cestica, 03.10.2023.**

Na temelju članka 28. Statuta Općine Cestica (Službeni vjesnik Varaždinske županije, broj 13/21) Općinsko vijeće Općine Cestica na svojoj 15. sjednici održanoj dana 03. listopada 2023. godine donosi

**ODLUKU**

**o isplati jednokratnih pomoći roditeljima novorođene djece**

Članak 1.

Ovom Odlukom određuje se isplata jednokratnih pomoći roditeljima novorođene djece u iznosu od 270,00 eura (slovima: dvjestosedamdeset eura) po rođenom djetetu, a kao dio Programa javnih potreba u društvenim djelatnostima Općine Cestica.

Članak 2.

Pravo na isplatu jednokratne pomoći iz članka 1. ove Odluke imaju roditelji novorođenog djeteta koji imaju prebivalište na području Općine Cestica.

Članak 3.

Pravo isplate jednokratne pomoći korisnici ostvaruju dokazivanjem ispunjenja traženih uvjeta iz članka 2. ove Odluke prilaganjem rodnog lista rođenog djeteta i preslike osobnih iskaznica ili putovnice tražitelja pomoći.

Članak 4.

Za izvršenje ove Odluke zadužuje se Jedinstveni upravni odjel Općine Cestica.

Članak 5.

Stupanjem na snagu ove Odluke prestaje važiti Odluka o isplati jednokratnih pomoći roditeljima novorođene djece ( Službeni vjesnik Varaždinske županije broj 48/17).

Članak 6.

Ova Odluka stupa na snagu prvog dana od dana objave u Službenom vjesniku Varaždinske županije.

Predsjednik Općinskog vijeća

Darko Majhen, mag. pol.